Hér hefst tímabilið , titilvörnin . Fyrsti leikur tímabilsins fyrir fyrsta leik tímabilsins . Manchester City mæta til London á Wembley þar sem að þeir munu kljást við Liverpool í leik um góðgerðaskjöldin , leikur sem skiptir litlu sem engu máli nema þitt lið vinni skjöldin . Eins og allir vita háðu þessi tvö lið hatramma baráttu um enska meistartitilinn á seinasta tímabili , allt til seinasta leiks sem endaði á því að City unnu Brighton eftir að hafa lent undir og stóðu uppi sem enskir meistarar með ótrúleg 98 stig , 95 mörk skoruð , markamun uppá 72 mörk og sigur í seinustu 15 leikjum tímabilsins . Undirbúningstímabil City hefur gengið vel , tveggja daga seinkun á ferð liðsins til Kína skemmdi ekki fyrir . City hefur spilað 4 leiki á undirbúningstímabilinu og hafa unnist þrír mjög sannfærandi en tap eftir vítaspyrnukeppni gegn Wolves í „ úrslitaleik “ um premier league Asian trophy kemur í veg fyrir fullkomna sigurgöngu . Seinustu mánuðir hafa einkennst af því að Leroy Sane hefur verið orðaður burt frá félaginu en það hefur skiptst á því að segja að hann sé ekki að fara og að hann sé svo að fara en þess á milli halda forráðamenn Bayern og allir þjóðverjar sem sjá fjölmiðla að tala um Sane og hversu frábært og nálægt því að hann sé að fara í Bayern . Á undirbúningstímabilinu hefur verið gaman að fylgjast með Kevin De Bruyne sem glímdi við mikil meiðsli á seinasta tímabil og hefur hann verið frábær . Það er mikilvægt að hann haldist heill á þessu tímabili en pressan á liðinu mun sennilega aldrei vera meiri eftir frábæran árangur undafarin ár . Einnig stóð Bravo á milli stanganna og þótti hann heilla mikið . Hann er að stíga uppúr erfiðum meiðslum eftir að hafa slitið hásin . Raheem Sterling hélt áfram sinni frábæru spilamennsku frá því sem var horfið og var hann mikið að spila sem fremsti maður . Klúðraði víti en ég trúi því að hann sé bara að koma því frá og mun ekki klúðra næstu vítum sem hann fær að taka . Ungir strákar settu einnig mark sitt á ferðina , miðvörðurinn Taylor Harwoord - Bellis og miðjumaðurinn Tommy Doyle heilluðu menn í þeim leikjum sem þeir fengu að spila en það voru þó nokkrir ungir leikmenn að spreyta sig svo sem Iker Pozo , Adrian Bernabe og Ian Poveda sem virkuðu flottir . Hinsvegar sagði Guardiola að eina ástæða þess að hann væri að taka marga unga leikmenn með væri vegna skorts á aðaliðsleikmönnum en það vantaði 7 fastamenn í hópinn hjá City . Það voru ekki margir leikmenn sem þarf að hafa áhyggjur af , Angelino þótti vera stressaður , ryðgaður og átti hann í vandræðum í nokkrum leikjum og heillaði hann mig ekki neitt svakalega . Það sem ég séð af Angelino að þá þykir mér Zinchenko og Mendy betri leikmenn . Að því sögðu hef ég litlar áhyggjur og það tekur sinn tíma að komast inn í stílinn sem Guardiola og hans bláu hermenn spila . Þá hefur Rodri heillað mikið , þvílík yfirvegun á bolta , fullkominn arftaki Fernandinho og þarf ekki lengur að hafa áhyggjur af þeirri stöðu skildi Fernandinho meiðast nú eða öfugt . Fyrir leikinn gegn Liverpool má allveg búast við svipuðu liði og spilaði seinasta leik gegn Yokohama sem vannst 3 - 1 . Ætla ég í raun að ganga svo langt og segja að það verði nákvæmlega sama lið . Ég yrði hissa ef Aguero , Fernandinho , Jesus og fleiri sem eru nýkomnir til baka komi við sögu . Á sama tíma hafa verið að berast fréttir af því að Laporte sé tæpur . Gengi Liverpool á undirbúningstímabilinu hefur verið misjafnt og á milli þess sem liðið spilar að þá talar Klopp um fantasíuheima . Liverpool hefur spilað sjö leiki , unnið þrjá , tapað þrem og gert eitt jafntefli . Eins og hjá City vantaði lykilmenn eða sex ef internetið er ekki að svíkja mig , Salah , Mane og Firmino sem dæmi . Þeir allir spiluðu seinasta leik sem var gegn Lyon sem vannst 3 - 1 en Firmino skoraði eitt marka þeirra . Liverpool hafa ekki verið virkir á leikmannamarakaðnum í sumar en þeir hafa hafa eingöngu fengið tvo leikmenn til sín , báðir ungir og efnilegir . Eftir frábært tímabil í fyrr þar sem þeir enduðu í öðru sæti á eftir City me 97 stig og unnu meistaradeildinna ætla menn sér að gera betur og má búast við harðri baráttu milli City og Liverpool um þann enska . Ég á erfitt með að gera byrjunarliði Liverpool skil en ég geri mína bestu tilraun hér : Leikurinn er sunnudaginn 4. Ágúst og verður sýndur í beinni á stöð 2 sport og hefst leikurinn kl 14:00 . Leikurinn verður sýndur á Ölver þar sem að stuðningsmannaklúbbur City safnast saman og hvet ég alla sem eru á höfuðborgarsvæðinu á skella sér þangað .